*****

ΑΠΟΦΑΣΗ αριθ. 385/81/ΕΚΑΧ ΤΗΣ ΕΠΙΤΡΟΠΗΣ

της 13ης Φεβρουαρίου 1981

περί ορισμένων υποχρεώσεων των κοινοτικών παραγωγών χαλυβδίνων σωλήνων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 95,

Εκτιμώντας:

ότι με την απόφαση αριθ. 2794/80/ΕΚΑΧ (1), η Επιτροπή καθόρισε σύστημα ποσοστώσεων της παραγωγής για την κοινοτική βιομηχανία σιδήρου και χάλυβος· ότι όσον αφορά τα προϊόντα που χρησιμεύουν ως υλικό για την κατασκευή των σωλήνων (προ-προϊόντα), το σύστημα αυτό προβλέπει την εξαίρεση των εν λόγω προϊόντων από τον καθορισμό ποσοστώσεων, υπό τον όρο ότι πράγματι χρησιμοποιούνται, εντός της Κοινής Αγοράς, για την παραγωγή σωλήνων· ότι για ορισμένα από τα εν λόγω προ-προϊόντα, τους ρόλους (colis) και τα φύλλα για συγκολλημένους σωλήνες διαμέτρου κατώτερης ή ίσης των 406,4 χιλιοστών, έχει καθορισθεί ειδικό σύστημα που προβλέπει ότι η Επιτροπή, ανάλογα με την εξέλιξη της αγοράς, αφ' ενός, και με τις πληροφορίες που λαμβάνει, αφ' ετέρου, δύναται να παύσει το σύστημα παρεκκλίσεως για τα εν λόγω προ-προϊόντα· ότι η εξαίρεση αυτή και το ειδικό σύστημα απαιτούν να ενημερώνεται η Επιτροπή και να μπορεί να ελέγχει την πραγματική χρησιμοποίηση των εν λόγω προϊόντων· ότι ο έλεγχος αυτός δύναται να πραγματοποιείται μόνο στους παραγωγούς σωλήνων οι οποίοι, υπό την ιδιότητα αυτή, δεν αποτελούν επιχειρήσεις με την έννοια της συνθήκης· ότι για την πραγματοποίηση του ελέγχου αυτού, πρέπει οι διατάξεις του άρθρου 47 της συνθήκης να δύνανται να εφαρμοσθούν στους παραγωγούς σωλήνων·

ότι η συνθήκη δεν προβλέπει ότι η Επιτροπή έχει την εξουσία να επιβάλλει τις εν λόγω υποχρεώσεις στους παραγωγούς σωλήνων·

ότι είναι λοιπόν αναγκαίο για την πραγματοποίηση, στο πλαίσιο της λειτουργίας της Κοινής Αγοράς, των στόχων της Κοινότητος, όπως αυτοί καθορίζονται στα άρθρα 2, 3 και 4 της συνθήκης, να επεκταθεί η εφαρμογή των διατάξεων του άρθρου 47 της συνθήκης στους παραγωγούς σωλήνων, κατά τη διάρκεια της εφαρμογής του συστήματος ποσοστώσεων της παραγωγής·

μετά από διαβούλευση με τη Συμβουλευτική Επιτροπή και με ομόφωνη σύμφωνη γνώμη του Συμβουλίου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι παραγωγοί σωλήνων υποχρεούνται να παρέχουν στην Επιτροπή, μηνιαίως και για πρώτη φορά τον Φεβρουάριο του 1981, το αργότερο την έκτη ημέρα του επόμενου μήνα, τις πληροφορίες που αφορούν την παραγωγή τους ορισμένων σωλήνων, καθώς και την προέλευση των προ-προϊόντων για τους σωλήνες αυτούς. Τα εν λόγω προϊόντα ορίζονται στο παράρτημα Ι.

Οι πληροφορίες αυτές παρέχονται σύμφωνα με το υπόδειγμα του παραρτήματος ΙΙ.

Άρθρο 2

Η Επιτροπή, ασκώντας την εξουσία που της έχει ανατεθεί από το άρθρο 47 της συνθήκης, επαληθεύει την ακρίβεια των πληροφοριών που παρέχονται από τους παραγωγούς σωλήνων. Οι παραγωγοί σωλήνων υποχρεούνται να επιτρέπουν τις εν λόγω επαληθεύσεις χωρίς να απαιτείται ατομική απόφαση· Η εντολή του ελεγκτή πρέπει να αναφέρεται στην παρούσα διάταξη και να δηλώνει τις πληροφορίες, που παρέχονται από τους παραγωγούς σωλήνων, τις οποίες αυτός έχει επιφορτισθεί να επαληθεύσει. Σε περίπτωση παραβάσεως, πρέπει να επιβάλλονται οι κυρώσεις που προβλέπονται στο άρθρο 47 της συνθήκης. Ο υπολογισμός του ανωτάτου ποσού των επιβλητέων προστίμων και χρηματικών ποινών, στους εν λόγω παραγωγούς σωλήνων, βαθίζεται αντιστοίχως στην αξία των ετησίων και των ημερησίων αγορών προ-προϊόντων για σωλήνες, οπως αυτά ορίζονται στο παράρτημα Ι.

Άρθρο 3

Η παρούσα απόφαση αρχίζει να ισχύει την ημέρα της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων. Παύει δε να ισχύει συγχρόνως με το σύστημα ποσοστώσεων της παραγωγής, το οποίο καθορίστηκε με την απόφαση αριθ. 2794/80/ΕΚΑΧ, και το αργότερο στις 30 Ιουνίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 13 Φεβρουαρίου 1981.

Για την Επιτροπή

Etienne DAVIGNON

Μέλος της Επιτροπής

(1) ΕΕ αριθ. L 291 της 31. 10. 1980, σ. 1.

ΠΑΡΑΡΤΗΜΑ Ι

1. Ορισμός του υλικού για σωλήνες, του οποίου η παραγωγή δεν εμπίπτει στον ποσοτικό περιορισμό αλλά μόνο στο σύστημα επιβλέψεως και ελέγχου

- Λαμαρίνες μεγάλου και μέσου πάχους ex quarto για συγκολλημένους σωλήνες,

- Ρόλοι (coils) για συγκολλημένους σωλήνες διαμέτρου ανώτερης των 406,4 χιλιοστών,

- Πλινθώματα, ράβδοι κυκλικής και τετράγωνης τομής για μη συγκολλημένους σωλήνες.

2. Ορισμός του υλικού για σωλήνες που υπόκειται σε ειδικό σύστημα

- Ρόλοι και φύλλα για συγκολλημένους σωλήνες διαμέτρου κατώτερης ή ίσης των 406,4 χιλιοστών.

ΠΑΡΑΡΤΗΜΑ ΙΙ

ΛΑΜΑΡΙΝΕΣ ΜΕΓΑΛΟΥ ΚΑΙ ΜΕΣΟΥ ΠΑΧΟΥΣ «EX QUARTO» ΓΙΑ ΣΥΓΚΟΛΛΗΜΕΝΟΥΣ ΣΩΛΗΝΕΣ (1)

Επωνυμία της επιχειρήσεως σωλήνων Μήνας . . . . . . . . . . . . . . . . . .

(σε τόνους)

1.2.3.4.5.6 // // // // // // // (1) // (2) // (3) // (4) // (5) // (6) // // // // // // // Ίδια παραγωγή // Παραλαβή από

επιχειρήσεις

της Κοινότητος (2) // Εισαγωγή από

τρίτες χώρες // Μεταβολή

αποθέματος // Παραγωγή σωλήνων

από λαμαρίνες

μεγάλου και μέσου

πάχους ex quarto // (5) μετατροπή

σε βάρος των

λαμαρίνων μεγάλου

και μέσου πάχους

ex quarto // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // //

(1) Ανάλογος πίνακας για - ρόλους για συγκολλημένους σωλήνες διαμέτρου ανώτερης των 406,4 χιλιοστών,

- πλινθώματα, ράβδοι κυκλικής και τετράγωνης τομής για μη συγκολλημένους σωλήνες,

- ρόλοι και φύλλα για συγκολλημένους σωλήνες διαμέτρου κατώτερης ή ίσης των 406,4 χιλιοστών.

(2) Να υποδιαιρεθεί ανά επιχείρηση.

Ερωτηματολόγιο που πρέπει να σταλεί σε 3 αντίτυπα στο Γραφείο Στατιστικής των Ευρωπαϊκών Κοινοτήτων, Luxembourg, Kirchberg.